“ทองคำ” เปิดตลาดเช้าวันนี้ทรงตัว รูปพรรณขาย 31,350 บ.
ตลาดซื้อขายทองคำในประเทศเช้าวันนี้ เปิดตลาดราคาไม่เปลี่ยนแปลง หลังราคาทองคำในตลาดโลก นักลงทุนกลับมาซื้อทองคำในฐานะสินทรัพย์ปลอดภัย หลังความขัดแย้งระหว่างรัสเซียและยูเครนยังคงยืดเยื้อต่อไป
ตลาดซื้อขายทองคำในประเทศเช้าวันนี้ เปิดตลาดราคาไม่เปลี่ยนแปลง หลังราคาทองคำในตลาดโลก นักลงทุนกลับมาซื้อทองคำในฐานะสินทรัพย์ปลอดภัย หลังความขัดแย้งระหว่างรัสเซียและยูเครนยังคงยืดเยื้อต่อไป
11 เม.ย. 2565

ผู้สื่อข่าวรายงานว่า ราคาทองคำในประเทศเช้าวันนี้ (11 เม.ย.2565) ไม่มีการเปลี่ยนแปลงจากราคาปิดตลาดเมื่อวันเสาร์ที่ผ่านมา (9 เม.ย.2565) โดยข้อมูลจากเว็บไซต์ของสมาคมค้าทองคำ หรือ Gold Traders Association เมื่อ 09.20 น.ที่ผ่านมา ประกาศราคาครั้งที่ 1 ทองคำแท่ง 96.5% รับซื้อเข้าบาททองคำละ 30,750 บาท ขายออกบาททองคำละ 30,850 บาท
ขณะที่ทองรูปพรรณ 96.5% รับซื้ออยู่ที่บาทละ 30,198.72 บาท และมีราคาขายออกที่ 31,350 บาท
ส่วนราคาทองคำ Spot เช้านี้เคลื่อนไหวอยู่ที่บริเวณ 1,942 ดอลลาร์ ในขณะที่ราคาทองคำโคเม็กซ์สหรัฐฯปิดตลาดเมื่อคืนวันศุกร์ที่ผ่านมาเพิ่มขึ้น 7.8 ดอลลาร์ สู่บริเวณ 1,945.6 ดอลลาร์ เนื่องมาจากได้รับแรงหนุนจากนักลงทุนการเข้าซื้อทองคำในฐานะสินทรัพย์ปลอดภัย ท่ามกลางความวิตกกังวลเกี่ยวกับภาวะเงินเฟ้อ และภาวะเศรษฐกิจถดถอย